תחנת הרכבת ראשון לציון – הראשונים

תחנת הרכבת ראשון לציון – הראשונים היא תחנת נוסעים של רכבת ישראל המשרתת את אזור מזרח ומרכז ראשון לציון. ב-25 בדצמבר 2021 נסגרה התחנה עקב עבודות לחשמול מסילת לוד – אשקלון המובילה אליה ולצורך שיפוצים נרחבים. החל מהתאריך 27 בספטמבר 2022 חזר לפעול קו הרכבת בין תחנת ראשון לציון - הראשונים לתחנת הרכבת לוד בכל ימות השבוע. התחנה ממוקמת בקילומטר 2.814 של שלוחת באר-יעקב – ראשונים, שיוצאת ממסילת לוד – אשקלון. התחנה נקראת על שם השכונה הסמוכה. בזמן בנייתה יועד לה השם "ראשון לציון – גן הוורדים" על שם הצומת הסמוך, אך בסופו של דבר גם הצומת קיבל את שם השכונה והפך למחלף הראשונים. ממזרח לתחנה עתידה להיבנות מסילת רכבת חדשה, שאמורה בעתיד להוות חלק מציר הרוחב בין ערי דרום גוש דן למודיעין-מכבים-רעות דרך רמלה. העבודות על קו הרכבת ועל התחנה התחילו במאי 2002. למרות פשיטת רגל של הקבלן שבנה את תחנת הרכבת במהלך העבודות, התחנה נפתחה במועד המתוכנן, ב-15 בספטמבר 2003, במקביל לפתיחה המחודשת של תחנת בית שמש. במרץ 2017 נחנך במתחם הרכבת קניון ראשונים. ב-25 בדצמבר 2021 נסגרה התחנה לשיפוצים למספר מטרות: הארכת רציפי התחנה לאורך כולל של כ-355 מטרים כחלק מפרויקט הארכת רציפי כלל תחנות הרכבת בישראל. התקנת תשתית חשמול אשר תאפשר לרכבות חשמליות לשרת אותה. שיפוץ כללי של הרציפים ואולם הנוסעים עבודות במסגרת מסילת 431 לטובת חיבורה לכיוון תחנת הרכבת ראשון לציון משה דיין ממערב וגם בצידה המזרחי לכיוון מודיעין. ב-27 בספטמבר 2022, חזר לפעול הקו מתחנה זו אל תחנת לוד. בתחנה קיימים שני רציפים, ושתי מסילות המשרתות אותם. התחנה היא תחנת קצה והתנועה ממנה אפשרית מזרחה בלבד. הכניסה לתחנה והיציאה ממנה אפשרית משני הצדדים באמצעות דרגנועים העובדים במקום. בעבר שירות הרכבות בתחנה היה רחב יחסית וכלל רכבות אל תחנת הרכבת הוד השרון – סוקולוב. בשנת 2011 עם חנוכתה של מסילת הרכבת תל אביב - בני-דרום, קוצר קו זה והרכבת סיימה את מסלולה בתחנת הרכבת תל אביב ההגנה. לאחר מכן התבצעו שינויים נוספים בקו הרכבת מהתחנה, והייתה יוצאת רכבת מדי שעה לרוב עד לתחנת הרכבת תל אביב מרכז. שמונה רכבות בשעות השיא, היו מגיעות עד לתחנת הרכבת נתניה. בתחילת חודש אפריל 2018 בוטל הקו הישיר מהתחנה לתל אביב וצפונה, והקו הפך לפרברי עד לתחנת הרכבת לוד במסגרתו יוצאת רכבת מדי שעה. הקו בוטל עקב עומס רכבות במסילת האיילון והקצאת חריצי הזמנים של הקו עבור קו הרכבת המהיר לירושלים. ב-25 בדצמבר 2021 נסגרה התחנה לשיפוצים, הקו הפרברי ללוד בוטל ורכבת ישראל מפעילה הסעות ללא עלות לתחנת לוד וממנה היוצא כל שעה. ב-27 בספטמבר 2022 נפתח קו הרכבת מחדש בין תחנת הרכבת ראשון לציון - הראשונים לתחנת לוד. ישנם מספר קווי אוטובוס היוצאים מהמסוף הצמוד למתחם עזריאלי ראשונים. בנוסף ישנם קווי אוטובוס אזוריים ובינעירוניים על רחוב הרצל. מקרא סימנים: ♿ - אוטובוס עירוני נגיש 🌙 - קו לילה בשנת 2027 צפויה להיפתח מסילת ראשון לציון - מודיעין אשר תחבר את תחנת הרכבת ראשון לציון משה דיין למודיעין דרך התחנה. המסילה עוברת בין נתיבי כביש 431 לכיוון מודיעין והיא תאפשר שירות נוסעים לכיוון למודיעין וירושלים, דרך רמלה ושירות רכבתי גם לכיוון הערים הדרומיות של גוש דן. במסגרת העבודות התחנה תפסיק להיות תחנת קצה. ב. איזנברג וב. שרמן, "תחנת רכבת 'ראשונים'", בנין ואדריכלות גיליון 87, 2003, עמ' 55–57 מדיה וקבצים בנושא תחנת הרכבת ראשון לציון – הראשונים בוויקישיתוף תחנת הרכבת הראשונים, באתר רכבת ישראל צילום אווירי של התחנה, סרטון באתר יוטיוב שינויים בתנועת הרכבות בתחנות ראשל, באתר רכבת ישראל "רכבת ישראל", אגף מסילת 431, תחנת ראשונים (DP9). , בעמוד הפייסבוק של שבתשתיות, 13 במרץ 2022 ענת ציגלמן, העבודות להקמת מסילת רכבת בין ראשל"צ לבאר יעקב יחלו במרץ, באתר הארץ, 22 בינואר 2002 קו הרכבת ת"א-ראשל"צ ייפתח ב-15 בספטמבר; משך הנסיעה - 20 דקות, באתר הארץ, 13 ביוני 2003 ענת ג'ורג'י, נחנך קו הרכבת בין ראשון לציון לתל אביב, באתר הארץ, 15 בספטמבר 2003 שני מוזס, ‏קניון עזריאלי בראשל"צ ייפתח בחמישי; יכלול סניפי פוט לוקר, Superdry ודוכן של "המוציא", באתר גלובס, 14 במרץ 2017 עמירם ברקת, ‏אלקטרה תקים את המקטע הראשון במסילת הרוחב בין מודיעין לראשון תמורת 385 מיליון שקל, באתר גלובס, 10 בספטמבר 2019 אסנת ניר, בראשל"צ דורשים: החזירו את קו הרכבת הישיר לתל אביב, באתר TheMarker‏, 6 בנובמבר 2019